iPad 2 - Netpédia
Az első iPadet 2010 januárjában mutatták be, áprilisban kezdték meg a forgalmazást, Magyarországra csak 2010 végén futott be.
Steve Jobs betegsége ellenére maga mutatta be az iPad 2-t San Franciscóban 2011. március 2-án.
Az iPad 2 tulajdonságai
Az iPad 2-ben kétmagos A5 processzor van, amely kétszer gyorsabb elődjénél. A grafikus teljesítmény állítólag a kilencszeresére nőtt, de a semmitmondó számoknál sokkal fontosabb azt tudni, hogy egy kiegészítő segítéségével a tabletet ráköthetjük a tévére, és 1080p felbontású videókat játszhatunk le.
Az iPad 2-re két kamera is került, egy az előlapján, egy pedig a hátlapján, így alkalmas lesz videós csevegésre és fotózásra is: előbbi VGA, utóbbi 720p felbontású videókat tud rögzíteni, de állóképet is képesek exponálni.A készülékbe bekerült az eddigi gyorsulásmérő - a készülék elforgatását érzékelő szenzor - helyére az iPhone 4-ben debütált giroszkóp is, ami már 3 tengely mentén pontosan érzékeli annak mozgatását.
Az Apple úgy növelte a teljesítményt, hogy az akku még mindig kibír 10 órát, és még fogyókúrára is fogták a kütyüt. Az iPad 2 kicsit könnyebb lett, és 33 százalékkal vékonyabb. 8,8 milliméteres vastagságával még az iPhone 4-et is megelőzi. Változatlanok az árak, a legolcsóbb wifis modell 499 dollár, a legdrágább 3G-s pedig 829 dollár. Mindegyik típusból van 16, 32 és 64 gigabájtos változat.
IPad magyar billentyűzettel
A megújított opreációs rendszer legfontosabb újdonsága a magyar felhasználók számára, hogy a képernyőjén megjelenő virtuális billentyűzet már a magyar kiosztást is támogatni fogja a cég honlapján elérhető specifikáció szerint. Eddig az ékezetes karakterek között csak a magánhangzók hosszú lenyomásával lehetett válogatni, ami jelentősen lassította a gépelés tempóját.
Az iPad 2 nem is kerül majd többe az elődjénél, a legolcsóbb, 16 gigabájtos memóriával ellátott, wifis változat ugyanúgy 500 dollárba kerül majd, mint eddig (idehaza 147 ezer forint), míg a legdrágább, 64 gigás tárhellyel ellátott modellt 829 dollárba (Magyarországon körülbelül 240 ezer forint) kerül majd, mint az iPad 1, így az előző szériához tartozó modell utolsó készletei valószínűleg olcsóbban megvásárolhatóak lesznek.